ai4bharat/Pralekha huggingface dataset:
भूविज्ञान मंत्रालय
निसर्ग चक्रीवादळ बुधवार दुपारी अलिबाग जवळून जाणार
महाराष्ट्राच्या किनारी जिल्ह्यात एनडीआरएफची जागरूकता मोहीम
मुंबई, 2 जून 2020
अरबी समुद्रात निर्माण झालेल्या कमी दाबाच्या पट्ट्याचे आज दुपारपर्यंत चक्रीवादळात आणि नंतर रात्री तीव्र चक्रीवादळात रुपांतर होण्याची दाट शक्यता भारतीय हवामान खात्याने वर्तवली आहे. निसर्ग हे चक्रीवादळ तशी 100-110 किलोमीटर वेगाच्या वाऱ्याने 3 जूनच्या दुपारी अलिबाग पार करण्याची शक्यता आहे.
महाराष्ट्रात एनडीआरएफ, राष्ट्रीय आपत्ती प्रतिसाद दलाच्या 10 तुकड्या विविध ठिकाणी तैनात करण्यात आल्या आहेत. मुंबईत 3, रायगड आणि पालघर जिल्ह्यात प्रत्येकी 2 तर ठाणे, रत्नागिरी आणि सिंधुदुर्ग मधे प्रत्येकी 1 तुकडी तैनात करण्यात आल्याची माहिती पुणे एनडीआरएफचे कमांडर अनुपम श्रीवास्तव यांनी दिली. एनडीआरएफच्या तुकड्यांनी या प्रदेशाची पाहणी करून या चक्रीवादळामुळे होणाऱ्या संभाव्य नुकसानाबाबत लोकांना माहिती द्यायला सुरवात केली आहे.
भारतीय तटरक्षक दलाची जहाजे, विमाने आणि किनाऱ्यावरची ठाणी, व्यापारी जहाजे आणि मच्छिमारांना, प्रतिकूल हवामानाबाबत सातत्याने इशारा जारी करत आहेत.
जिल्हा प्रशासन गावांची पाहणी करत असून कच्या घरात राहणाऱ्या लोकांना सुरक्षित स्थळी हलवणार आहे.मुंबईत पालिका प्रशासनाने, मुसळधार पावसाने पाणी भरल्यास त्यासंदर्भात आराखडा आखला आहे. बृहन्मुंबई महापालिकेने आपत्ती व्यवस्थापन नियंत्रण कक्ष अति दक्ष ठेवला आहे.मुंबईतल्या सर्व 24 प्र्भागातल्या अधिकाऱ्या नी, सखल भाग आणि संभाव्य धोकादायक भाग निश्चित करून तिथल्या लोकांना सुरक्षित स्थळी हलवावे अशा सूचना देण्यात आल्या आहेत.
खबरदारीचा उपाय म्हणून राज्य प्रशासनाने बीकेसी मधल्या तात्पुरत्या सोयीसाठीच्या निवाऱ्यातून लक्षणे नसलेल्या 150 कोविड रुग्णांना वरळी इथल्या आच्छादित छप्पर असलेल्या सुविधेत हलवण्याचा निर्णय घेतला आहे.
सकाळी 11.30 च्या हवामान खात्याच्या बुलेटीननुसार निसर्ग चक्रीवादळ गोव्यापासुन 280 किमी वर कमी दाबाचा पट्टा म्हणून आहे. किनारी ओदिशा, पश्चिम बंगाल आणि बांगलादेश यांना तडाखा देणाऱ्या अम्फान चक्रीवादळाइतकी निसर्गची तीव्रता राहणार नसली तरी भारतीय हवामान खात्याने मुसळधार ते अति मुसळधार पावसाचा आणि समुद्र खवळलेला राहील असा इशारा दिला आहे.गुजराथ,महाराष्ट्र, गोवा, कर्नाटक आणि केरळ किनारी प्रशासन परिस्थिती हाताळण्यासाठी सज्ज करण्यात आले आहे.
केंद्रीय गृह मंत्री अमित शहा यांनी काल राष्ट्रीय आपत्ती व्यवस्थापन, एनडीआरएफ, भारतीय हवामान विभाग आणि भारतीय तटरक्षक दलाच्या अधिकाऱ्या समवेत उच्च स्तरीय बैठक घेऊन अरबी समुद्रात निर्माण होणाऱ्या या चक्रीवादळाचा सामना करण्याबाबतच्या सज्जतेचा आढावा घेतला. त्यानंतर शहा यांनी महाराष्ट्राचे मुख्यमंत्री उद्धव ठाकरे आणि गुजरातचे मुख्यमंत्री विजय रूपाणी यांच्या समवेत व्हिडीओ लिंक द्वारे बैठकही घेतली.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
संरक्षण मंत्रालय
16 बिहार रेजिमेंटच्या शहीद कर्नल बी संतोष बाबू यांना राष्ट्रीय संरक्षण अकादमीकडून आदरांजली
पुणे, 20 जून 2020
16 बिहार रेजिमेंटचे शहीद कर्नल, राष्ट्रीय संरक्षण अकादमीच्या 105 व्या तुकडीचे छात्र ,कर्नल बी संतोष बाबू यांना पूर्व लडाखमधल्या गलवान खोऱ्यात कर्तव्य बजावत असताना चीनच्या सैनिकांसमवेत झालेल्या संघर्षात 15-16 जूनच्या रात्री वीरमरण आले.त्यांचे शौर्य, नेतृत्व आणि अभूतपूर्व स्थितीमधली निष्ठा म्हणजे राष्ट्रीय संरक्षण अकादमीच्या माजी अधिकाऱ्याची नाममुद्राच.
संपूर्ण लष्करी सन्मानाने त्यांचे नाव ‘हट ऑफ रिमेम्बरन्स’ मध्ये सुवर्णाक्षरात कोरून माजी एन डी ए शूरवीरांच्या म्हणजे 'एक्स एनडीए ब्रेव्ह हार्ट' च्या नामावली मध्ये समाविष्ट करण्यात आले.एन डीए कमांडन्ट, लेफ्टनंट जनरल असित मिस्त्री,अति विशिष्ट सेवा पदक,विशिष्ट सेवा पदक, यांनी अधिकाऱ्यांच्या वतीने आणि एनडीए छात्रांच्या वतीने आणि एनडीएच्या माजी परिवाराच्या वतीने पुष्पचक्र अर्पण केले.
कर्नल बाबू यांनी अकादमीची समृद्ध परंपरा जपली.जुलै 2010 ते डिसेंबर 2011 या काळात ते एनडीए मधे इन्स्टट्रक्टर होते. निस्वार्थी सेवा,कर्तव्यप्रती निष्ठा, शौर्य यासाठी ते सदैव स्मरणात राहतील.एन डीएच्या भविष्यातल्या सर्व विद्यार्थ्यांनाही ते सदैव स्फूर्तीदायी राहतील. दुःखाच्या या समयी त्यांच्या कुटुंबाप्रती एनडीए परिवाराने शोकभावना व्यक्त केल्या आहेत.
MI/NC/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 60
पंतप्रधान कार्यालय
भारत-युरोपीय महासंघ नेत्यांची बैठक 
युरोपीयन परिषदेचे अध्यक्ष चार्ल्स मिशेल यांच्या निमंत्रणावरून पंतप्रधान नरेंद्र मोदी 08 मे 2021 रोजी युरोपियन परिषदेच्या बैठकीत विशेष निमंत्रित म्हणून सहभागी होतील. भारत-युरोपियन महासंघ नेत्यांच्या बैठकीच्या यजमानपदी पोर्तुगालचे पंतप्रधान एंटोनियो कोस्टा आहेत. पोर्तुगालकडे सध्या युरोपियन महासंघाच्या परिषदेचे अध्यक्षपद आहे.
या बैठकीत पंतप्रधान युरोपीय महासंघाच्या सर्व 27 सदस्य देशांच्या प्रमुखांसह सहभागी होतील. युरोपीय महासंघ +27 यापूर्वी मार्चमध्ये अमेरिकेच्या राष्ट्राध्यक्षांसमवेत एकदाच या स्वरूपात भेटले होते. कोविड19 महामारी आणि आरोग्यसेवा सहकार्य, शाश्वत आणि समावेशक वाढीला चालना, भारत-युरोपीय महासंघाची आर्थिक भागीदारी तसेच परस्पर हिताच्या प्रादेशिक आणि जागतिक समस्या बळकट करण्याबाबत नेते आपली मते व्यक्त करतील.
भारत-ईयू नेत्यांची बैठक ही युरोपीय महासंघ देशांच्या सर्व नेत्यांबरोबर चर्चेसाठी एक अभूतपूर्व संधी आहे. हा महत्वपूर्ण राजकीय टप्पा असून जुलै 2020 मध्ये झालेल्या 15 व्या भारत-युरोपिय महासंघ शिखर परिषदेनंतर गतिमान झालेले संबंध अधिक दृढ होतील.
पंतप्रधान कार्यालय
न्यायमूर्ती ए एस दवे यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी माजी न्यायाधीश तसेच गुजरात उच्च न्यायालयाचे हंगामी मुख्य न्यायाधीश न्यायमूर्ती ए. एस. दवे यांच्या निधनाबद्दल शोक व्यक्त केला आहे.
"माजी न्यायाधीश तसेच गुजरात उच्च न्यायालयाचे हंगामी मुख्य न्यायाधीश, न्यायमूर्ती ए.एस. दवे यांच्या निधनामुळे तीव्र दुःख झाले आहे. कायदा क्षेत्रात त्यांनी दिलेल्या योगदानाबद्दल ते नेहमीच स्मरणात राहतील. त्यांचे कुटुंबीय आणि मित्रांप्रति शोक संवेदना. ओम शांती" असे पंतप्रधान म्हणाले.
Anguished by the passing away of Justice AS Dave, former Judge as well as acting CJ of the Gujarat HC. He will be remembered for his contributions to the legal field. Condolences to his family and friends. Om Shanti.
— Narendra Modi  October 5, 2020
M.Chopade/S.Kane/P.Kor
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक विभाग-BIS च्या मुंबई शाखा कार्यालय -II तर्फे मानक मंथन परिसंवादाचे आयोजन
भारतीय मानक विभागाच्या  मुंबई शाखा कार्यालय -II ने, 18.11.2022 रोजी, BIS, पश्चिम क्षेत्रीय प्रयोगशाळा-मुंबई इथे मानक मंथन हा परिसंवाद आयोजित केला होता. या परिसंवादात, शुद्ध पोलादाने  बनलेले बिनसांध्याचे  पाईप आणि ट्यूबच्या सर्वसाधारण वापरासाठी नव्याने जारी केलेल्या, IS 17875:2022 या मानकावर चर्चासत्र झाले. या परिसंवादात सहभागी होऊन आपले बहुमोल अभिप्राय तसेच सूचना मांडण्यासाठी, BIS ने या विषयाशी संबंधित सर्व मंडळींना आमंत्रित केले होते. या परीसंवादात सीमलेस पाईप्सचे उत्पादक, चाचणी प्रयोगशाळा आणि ग्राहकांसह 15 विविध स्तरातील भागधारक उपस्थित होते.
या कार्यक्रमाचे उद्घाटन, पश्चिम विभागाच्या उपमहासंचालक निशात एस. हक यांच्या हस्ते झाले. आपल्या भाषणात त्यांनी मानक मंथनाच्या म्हणजेच मानकावरील विचारविनिमयाच्या गरजेवर भर देत, भारतीय मानकांमध्ये आणखी सुधारणा करण्यासाठी सर्व उपस्थितांना, आपापले विचार मांडण्याची विनंती केली. उद्घाटनपर भाषणात BIS मुंबई शाखा कार्यालय-II चे प्रमुख संजय विज यांनी उपस्थितांना, BIS घ्या विविध उपक्रमांची माहिती दिली आणि IS 17875:2022 या नव्याने जारी केलेल्या मानकाबाबत स्पष्टीकरण दिले.
BIS चे उपसंचालक आशिष वाकळे यांनी, मानकाचे तपशील सादर केले आणि उपस्थितांना मानकाबाबत आपापल्या कल्पना सुचवण्याचे आवाहन केले. त्यांनी या मानकाची तांत्रिक वैशिष्ट्ये, उपस्थितांना तपशीलवार समजावून सांगितली. सर्व उपस्थितांनी मानक मंथनमध्ये सक्रिय सहभाग घेतला, म्हणजेच या मानकावर चर्चा केली आणि आपापले बहुमोल अभिप्राय नोंदवले. उपस्थितांनी मांडलेले अभिप्राय, सूचना आणि कल्पनांचा समावेश, भारतीय मानकांमध्ये योग्य पद्धतीने करण्यासाठी, ते BIS च्या तांत्रिक विभागाकडे पाठवले जाणार आहेत.
कार्यक्रमाची सांगता, मानक प्रचार अधिकारी पुष्पेंद्र मिश्रा यांच्या आभार प्रदर्शनाने झाली.
उपराष्ट्रपती कार्यालय
जातीविरहित समाज घडवण्यासाठी उपराष्ट्रातींचे जनतेला आवाहन
नवी दिल्ली, 7 जानेवारी 2020
जातीविरहित समाज घडवण्यासाठी काम करण्याचं आवाहन उपराष्ट्रती एम. व्यंकय्या नायडू यांनी जनतेला केले आहे. पेजावरा श्री विश्वेशतीर्थ स्वीमीजींनी दाखवलेल्या मार्गावरुन वाटचाल करण्याचे आवाहनही त्यांनी केले.
संतांनी नेहमीच समाजाच्या कल्याणाला सर्वोच्च स्थानी ठेवले.
मानवतेची सेवा हीच ईश्वरसेवा या गांधीजींच्या तत्वावर पेजावरा स्वमीजींचा विश्वास होता. त्यांच्या नि:स्वार्थी कार्यातून हे प्रतित होत असल्याचे उपराष्ट्रपती म्हणाले.
S.Tupe/N.Chitale/D.Rane
(Visitor Counter : 94
आरोग्य आणि कुटुंब कल्याण मंत्रालय
कोविड-19 प्रतिबंधक लसीच्या मात्रांचा 20 कोटीचा टप्पा भारताने केला पार
कोविड - 19 लसीकरण मोहीम सुरू झाल्यापासून 130 दिवसात भारताने गाठला हा मैलाचा टप्पा
हा टप्पा गाठणारा भारत हा अमेरिकेनंतरचा दुसरा देश
60 वर्षांपेक्षा जास्त वयाच्या 42 टक्के लोकसंख्येला कोविड -19 लसीची किमान एक मात्रा प्राप्त
नवी दिल्ली, 26 मे 2021
कोविड -19 लसीकरण मोहिमेत आज भारताने महत्त्वाचा मैलाचा टप्पा गाठला आहे. आज सकाळी 7 वाजता प्राप्त आकडेवारीनुसार मोहिमेच्या 130 व्या दिवशी भारतातील कोविड लसीकरणाने 20 कोटींचा टप्पा  पार केला आहे.
भारतातील कोविड -19 लसीकरण मोहीम जगातली आतापर्यंतची सर्वात मोठी लसीकरण मोहीम असून तिची सुरुवात पंतप्रधानांच्या हस्ते 16 जानेवारी 2021ला झाली आहे.
केवळ 130 दिवसात हा टप्पा गाठणारा भारत हा अमेरिकेनंतरचा दुसरा देश आहे. अमेरिकेने 124 दिवसात 20 कोटींचा टप्पा पार केला होता.
याशिवाय 'अवर वर्ल्ड इन डेटा' आणि इतर वृत्तांनुसार कोविड - 19 लसीकरणातील आघाडीच्या देशांमध्ये ब्रिटनने 168 दिवसात 5.1 कोटींचा टप्पा पार केला. ब्राझीलने 128 दिवसात 5.9 कोटी तर जर्मनीने 149 दिवसात 4.5 कोटी लसींचा टप्पा गाठला.
केंद्रीय आरोग्य मंत्रालयाकडे उपलब्ध असलेल्या अद्ययावत आकडेवारीनुसार, भारतात आतापर्यंत 45 वर्षांपेक्षा जास्त लोकसंख्या असलेल्या 34 टक्के व्यक्तींना कोविड -19 प्रतिबंधक लसीची किमान 1 मात्रा मिळाली आहे. त्याचप्रमाणे भारतातील 60 आणि त्या वर्षांवरील व्यक्तींपैकी 42 टक्क्यांहून अधिक जणांना कोविड - 19 लसीची किमान 1 मात्रा मिळाली आहे.
भारत सध्या, आपल्या कोविड -19 प्रतिबंधक लसीकरण मोहिमेमध्ये तीन लसींचा उपयोग करत आहे. यामध्ये, सीरम इंस्टिट्यूट ऑफ इंडियाज या कंपनीची कोविशिल्ड आणि भारत बायोटेकची कोवॅक्सिन या दोन भारतात तयार लसींचा समावेश आहे. भारताच्या औषध महानियंत्रकांकडून  आपत्कालीन वापरासाठी परवानगी मिळालेली रशियाची स्पुटनिक V ही तिसरी लस असून काही खासगी रुग्णालयांमध्ये तिचा उपयोग केला जात असून आगामी काळात तो वाढण्याची अपेक्षा आहे.
130 दिवसांपूर्वी 16 जानेवारी रोजी सुरू झालेल्या लसीकरण मोहिमेच्या पहिल्या टप्प्यात, कोविड- 19 लसीकरणाबाबतच्या राष्ट्रीय तज्ज्ञ गटाने आरोग्य सेवेतल्या व्यक्ती आणि आघाडीच्या कर्मचाऱ्यांना  यांना प्राधान्य दिले. लसीकरण मोहिमेचा दुसरा टप्पा 1 मार्च 2021 पासून सुरू झाला. यात सर्वात जोखमीच्या वयोगटातील व्यक्तींना संरक्षण देण्यावर लक्ष केंद्रित केले गेले. या प्राधान्य वयोगटात 60 वर्षांपेक्षा जास्त वयोगटातील आणि 45 वर्षांपेक्षा जास्त वयाच्या विशिष्ठ सह्व्याधी असलेल्या व्यक्तींचा समावेश आहे. यात व्यापकता आणून 1 एप्रिल 2021 रोजी 45 वर्षापेक्षा जास्त वयाच्या सर्व लोकांना लस देण्याचा निर्णय घेण्यात आला. तिसर्या टप्प्यात 1 मे 2021 रोजी' उदार मूल्यनिर्धारण आणि वेगवान राष्ट्रीय कोविड- 19 लसीकरण धोरण’ स्वीकारण्यात आले असून या धोरणाच्या अंतर्गत, 18 वर्षांवरील प्रत्येकजण कोविड-19 लसीकरणासाठी पात्र आहे.N.Chitale/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
परराष्ट्र व्यवहार मंत्रालय
लिथुआनियामध्ये भारतीय उच्चायुक्त कार्यालय सुरू करण्यास केंद्रीय मंत्रिमंडळाची मंजुरी
नवी दिल्ली, 27 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने 2022 मध्ये लिथुआनियामध्ये नवीन भारतीय उच्चायुक्त कार्यालय सुरू करण्यास मान्यता दिली आहे.
लिथुआनियामध्ये भारतीय उच्चायुक्त कार्यालय उघडण्यास भारताच्या राजनैतिक पाऊलखुणा विस्तारण्यास, राजकीय संबंध आणि धोरणात्मक सहकार्य वाढण्यास, द्विपक्षीय व्यापार, गुंतवणूक आणि आर्थिक गुंतवणुकीत वाढ होण्यास मदत होईल, लोकांमधील परस्पर संपर्क दृढ होणे सुलभ होईल, बहुपक्षीय व्यासपीठांवर अधिक शाश्वत राजकीय व्याप्ती वाढण्यास अनुमती मिळेल आणि भारताच्या परराष्ट्र धोरणाच्या उद्दिष्टांसाठी समर्थन मिळविण्यात मदत होईल. लिथुआनियामधील भारतीय उच्चायुक्त कार्यालय भारतीय समुदायाला अधिक चांगल्या प्रकारे मदत करेल आणि त्यांच्या हितांचे संरक्षण करेल.
लिथुआनियामध्ये नवीन भारतीय उच्चायुक्त कार्यालय उघडण्याचा निर्णय हा वृद्धी आणि विकास किंवा ‘सबका साथ सबका विकास’ या आपल्या राष्ट्रीय अग्रक्रमाचा पाठपुरावा करण्यासाठी एक पुढचे पाऊल आहे. भारताच्या राजनैतिक उपस्थितीत वाढ केल्याने, इतर गोष्टींबरोबरच, भारतीय कंपन्यांना बाजारपेठ उपलब्ध होईल आणि वस्तू आणि सेवांच्या भारतीय निर्यातीला चालना मिळेल. स्वावलंबी भारत किंवा ‘आत्मनिर्भर भारत’ या आपल्या ध्येयाच्या अनुषंगाने स्वदेशी उत्पादन आणि रोजगार वाढविण्यावर याचा थेट परिणाम होईल.Jaydevi PS/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
पंतप्रधान कार्यालय
आशियाई क्रीडा स्पर्धा 2022 मधील पुरुषांच्या 1500 मीटर अंतिम स्पर्धेत अजय कुमार सरोजने रौप्य पदक मिळविल्याबद्दल पंतप्रधानांनी केले अभिनंदन
पंतप्रधान नरेंद्र मोदी यांनी हँगझोऊ येथे सुरू असलेल्या आशियाई क्रीडा स्पर्धा 2022 मध्ये पुरुषांच्या 1500 मीटर अंतिम स्पर्धेत रौप्य पदक जिंकल्याबद्दल अजय कुमार सरोज याचे अभिनंदन केले आहे.
पंतप्रधानांनी X वर पोस्ट केले:
“उत्तम कामगिरीचे कौतुक!
अजय कुमार सरोजने आशियाई क्रीडा स्पर्धेत पुरुषांच्या 1500 मीटर अंतिम स्पर्धेत रौप्य पदक जिंकले याचा आनंद आहे.
त्याच्या उत्कृष्टतेप्रति असलेल्या वचनबद्धतेने भारतीय क्रीडाविश्वात एक गौरवशाली अध्याय कोरला गेला आहे.”
पंतप्रधान कार्यालय
भारत आणि श्रीलंका दरम्यान आभासी द्विपक्षीय परिषद
नवी दिल्ली, 24 सप्टेंबर 2020
पंतप्रधान नरेंद्र मोदी आणि श्रीलंकेचे पंतप्रधान महिंदा राजपक्षे 26 सप्टेंबर 2020 रोजी आभासी द्विपक्षीय शिखर परिषद घेणार आहेत.
श्रीलंकेच्या संसदीय निवडणुकांनंतर आणि दोन्ही देशांच्या कसोटीच्या काळातील मैत्रीपूर्ण संबंधांच्या संदर्भात द्विपक्षीय संबंधांच्या विस्तृत आराखड्याचा सर्वंकष आढावा घेण्याची संधी ही द्विपक्षीय शिखर परिषद दोन्ही नेत्यांना देईल.
श्रीलंकेचे पंतप्रधान महिंदा राजपक्षे यांनी केलेल्या ट्विटला उत्तर देताना पंतप्रधान नरेंद्र मोदी म्हणाले की ते “द्विपक्षीय संबंधांचा सर्वांगीणदृष्ट्या संयुक्तपणे आढावा घेण्यास उत्सुक आहेत”.
ते म्हणाले, “कोविडनंतरच्या काळात आपले सहकार्य आणखी वाढविण्याचे मार्ग शोधून काढले पाहिजेत.”
U.Ujgare/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संसदीय कामकाज मंत्रालय
संसदेचे 2022 चे अर्थसंकल्पीय अधिवेशन संस्थगित; एकूण 11 विधेयकांना संसदेच्या दोन्ही सभागृहांकडून मंजुरी
अधिवेशनादरम्यान कामकाजात लोकसभेत अंदाजे 129% आणि राज्यसभेत 98% कामकाज
विविध राजकीय पक्षांच्या नेत्यांनी केलेल्या मागणीमुळे अधिवेशन थांबवण्यात आलेः प्रल्हाद जोशी
नवी दिल्ली, 7 एप्रिल 2022
संसदेचे अर्थसंकल्पीय अधिवेशन 31 जानेवारी 2022 रोजी सुरू झाले होते, ते आज, गुरूवार, 7 एप्रिल 2022 रोजी संस्थगित करण्यात आले. नवी दिल्ली येथे अर्थसंकल्पीय अधिवेशनाबाबत बोलताना आज केंद्रीय संसदीय कामकाज मंत्री प्रल्हाद जोशी यांनी सांगितले की संपूर्ण अर्थसंकल्पीय अधिवेशन काळात राज्यसभा आणि लोकसभेच्या 27 बैठका झाल्या. मंत्र्यांनी अधोरेखित केले की हे अधिवेशन, 8 एप्रिल 2022 पर्यंत चालणार होते, मात्र विविध राजकीय पक्षांच्या नेत्यांच्या मागणीमुळे ते आज संस्थगित करण्यात आले.
संसदीय कामकाज आणि सांस्कृतिक राज्यमंत्री अर्जुन राम मेघवाल आणि संसदीय कामकाज आणि परराष्ट्र व्यवहार राज्यमंत्री व्ही. मुरलीधरन हे देखील पत्रकार परिषदेत उपस्थित होते. 2022-23 वर्षासाठी मंगळवार, 1 फेब्रुवारी,रोजी केंद्रीय अर्थसंकल्प सादर करण्यात आला. अधिवेशनाच्या पहिल्या भागात दोन्ही सभागृहात केंद्रीय अर्थसंकल्पावर सर्वसाधारण चर्चा झाली. नियोजित 12 तासांऐवजी लोकसभेचे कामकाज 15 तास 35 मिनिटे चालले आणि राज्यसभेचे कामकाज 11 तास 01 मिनिट चालले.
या अधिवेशनात एकूण 13 विधेयके  मांडण्यात आली. लोकसभेने 13 विधेयके आणि राज्यसभेने 11 विधेयके मंजूर केली. संसदेच्या दोन्ही सभागृहांनी मंजूर केलेल्या विधेयकांची एकूण संख्या 11 आहे.
2022 च्या अर्थसंकल्पीय अधिवेशनादरम्यान लोकसभेत 129% तर राज्यसभेत 98% कामकाज झाले.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
पंतप्रधान कार्यालय
पंतप्रधानांनी आशियाई क्रीडा स्पर्धा 2022 मध्ये महिलांच्या थाळी फेक स्पर्धेत कांस्यपदक विजेत्या सीमा पुनियानचे पंतप्रधानांनी केले अभिनंदन
पंतप्रधान नरेंद्र मोदी यांनी हँगझोऊ येथे सुरू असलेल्या आशियाई क्रीडा स्पर्धा 2022 मध्ये महिलांच्या थाळी फेक स्पर्धेत कांस्यपदक जिंकल्याबद्दल सीमा पुनिया हिचे अभिनंदन केले आहे.
पंतप्रधानांनी X वर पोस्ट केले:
“सीमा पुनियाने मिळवले एक उल्लेखनीय कांस्य पदक. थाळी फेक स्पर्धेत तिची उत्कृष्ट कामगिरी. तिचे समर्पण आणि कठोर परिश्रम यामुळे देशाला पुन्हा एकदा गौरवास्पद क्षण प्राप्त झाला.”
संरक्षण मंत्रालय
भारत - कझाकस्तान संरक्षण सहकार्य: वेबिनार आणि प्रदर्शनाचे आयोजन
नवी दिल्ली, 16 ऑक्टोबर 2020
भारत आणि कझाकस्तान दरम्यान 15/10/2020 रोजी एका वेबिनारचे आयोजन करण्यात आले होते. "मेक इन इंडिया फॉर द वर्ल्ड, भारत - कझाकस्तान संरक्षण सहकार्य: वेबिनार आणि प्रदर्शन" ही या वेबिनारची संकल्पना होती. संरक्षण मंत्रालयाच्या संरक्षण उत्पादन विभागाअंतर्गत फिक्कीद्वारे याचे आयोजन करण्यात आले होते.
पुढील पाच वर्षांत संरक्षण सामुग्रीच्या निर्यातीला चालना देण्यासाठी आणि 5 अब्ज डॉलर्सचे संरक्षण निर्यात उद्दिष्ट गाठण्यासाठी मित्र देशांसोबत आयोजित करण्यात येत असलेल्या वेबिनार मालिकेचा हे वेबिनार एक भाग आहे.
दोन्ही देशांचे राजदूत आणि दोन्ही बाजूंच्या मंत्रालयाचे वरिष्ठ अधिकारी वेबिनारमध्ये सहभागी झाले होते. सह-विकासासाठी आणि सह-उत्पादनासाठीच नव्हे तर एकमेकांच्या गरजा पूर्ण करण्यासाठी देखील संधीचा लाभ उठवण्याची गरज असल्याचे त्यांनी सांगितले.
एल अँड टी डिफेन्स, अशोक लेलँड लिमिटेड, भारत फोर्ज, झेन टेक्नॉलॉजीज, एल्कॉम इनोव्हेशन्स, हिंदुस्तान एरोनॉटिक्स लिमिटेड, अल्फा डिझाईन टेक्नॉलॉजीज आणि भारत इलेक्ट्रॉनिक्स लिमिटेड अशा विविध भारतीय कंपन्यांनी वेबिनारमध्ये आर्टिलरी सिस्टम, रडार, संरक्षित वाहने, क्षेपणास्त्रे आणि हवाई संरक्षण उपकरणे, ट्रेनिंग सोल्यूशन्स सारख्या उपकरणांवर सादरीकरण केले. बीईएलने कझाकस्तानमध्ये प्रतिनिधी कार्यालय उघडण्याची आपली योजना जाहीर केली.
वेबिनारमध्ये 350 हून अधिक जण सहभागी झाले होते आणि 39 व्हर्च्युअल प्रदर्शन स्टॉल्स होते, यात कझाक कंपन्यांचे 7 स्टॉल्स समाविष्ट होते.S.Thakur/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
कार्मिक, सार्वजनिक तक्रार आणि निवृत्ती वेतन मंत्रालय
सर्वसामान्यांवर मोठा सामाजिक-आर्थिक प्रभाव असलेल्या सर्व केंद्रीय योजनांची 100% अंमलबजावणी साध्य करण्यासाठी सरकार मिशन मोडमध्ये काम करत आहे- एनसीजीजी महासंचालक भरत लाल
सर्वसामान्यांवर मोठा सामाजिक-आर्थिक प्रभाव असलेल्या सर्व केंद्रीय योजनांची 100% अंमलबजावणी साध्य करण्यासाठी सरकार मिशन मोडमध्ये काम करत आहे असं राष्ट्रीय सुशासन केंद्राचे महासंचालक भरत लाल यांनी म्हटले आहे.
इंडियन स्कूल ऑफ बिझनेस, हैदराबाद येथे 'सार्वजनिक धोरण, प्रशासन व्यवस्था आणि नवोन्मेष ' या विषयावरील आपल्या बीज भाषणात लाल म्हणाले की, गेल्या साडेआठ वर्षांत पिण्याचे पाणी, वीज, स्वयंपाकाचा गॅस, गाव आणि पंचायत स्तरावर इंटरनेट जोडणी अशा विविध सेवांच्या सार्वत्रिकीकरणासाठी प्रयत्न सुरू असून हे चांगल्या आणि सक्षम प्रशासनाचे उदाहरण आहे.
लाल पुढे म्हणाले,"डिजिटल आरोग्य असो, पंचायत वा गाव पातळीवरील इंटरनेट असो, स्टार्ट-अप्स परिसंस्था आणि मुद्रा कर्जाच्या माध्यमातून नवा भारत उदयास येत आहे आणि जनसेवक या नात्याने लोकांना त्याचा लाभ मिळवून देणे हे आपले परम कर्तव्य आहे ."
कोणतेही सार्वजनिक धोरण योग्य प्रशासनाअभावी आपले उद्दिष्ट साध्य करू शकत नाही आणि आजच्या युगात जर त्यात नावीन्यता आणली नाही तर अपेक्षित उद्दिष्ट गाठणे अशक्य आहे, असे सांगत लाल यांनी आपल्या भाषणाचा समारोप केला.
वाणिज्य आणि उदयोग मंत्रालय
डिसेंबर 2018 साठी घाऊक किंमतीवर आधारित निर्देशांक
नवी दिल्ली, 14 जानेवारी 2019
डिसेंबर 2018 मध्ये घाऊक किंमतीवर आधारित निर्देशांक 1.4 टक्क्याने वाढून 120.1  वर गेला. नोव्हेंबर 2018 मध्ये तो 121.8 होता.
चलनवाढ
डिसेंबर 2018 मध्ये घाऊक किंमतीवर आधारित चलनवाढीचा वार्षिक दर 3.80 टक्के  राहिला. नोव्हेंबर 2018 मध्ये तो 4.64 टक्के तर नोव्हेंबर 2017 मध्ये 3.58 टक्के होता.
ऑक्टोबर 2018 साठी अंतिम निर्देशांक
ऑक्टोबर मध्ये घाऊक किंमत निर्देशांक 122 राहिला. तर घाऊक किंमत निर्देशांकावर आधारित चलनवाढीचा दर 5.54 टक्के राहिला.
N.Sapre/S.Kane/P.Malandkar
(Visitor Counter : 76
नवीन आणि नवीकरणीय ऊर्जा मंत्रालय
सोलर एनर्जी कॉर्पोरेशन ऑफ इंडियाला मिळाला 'मिनीरत्न श्रेणी -I 'दर्जा
सोलर एनर्जी कॉर्पोरेशन ऑफ इंडियाला आयसीआरए द्वारे मिळाले AAA चे सर्वोच्च क्रेडिट रेटिंग
सोलर एनर्जी कॉर्पोरेशन ऑफ इंडिया 2030 पर्यंत 500 GW बिगर जीवाश्म इंधन आधारित ऊर्जा निर्मिती क्षमतेचे लक्ष्य गाठण्यासाठी वचनबद्ध आहे : एसईसीआय च्या व्यवस्थापकीय संचालक सुमन शर्मा
नवी दिल्ली, 12 एप्रिल 2023
सोलर एनर्जी कॉर्पोरेशन ऑफ इंडिया लिमिटेड  ला सोमवार दिनांक 10 एप्रिल 2023 रोजी मिनीरत्न श्रेणी-1 सेंट्रल पब्लिक सेक्टर एंटरप्राइझ  चा दर्जा प्रदान करण्यात आला आहे. भारत सरकारच्या नवीन आणि नवीकरणीय ऊर्जा मंत्रालयाने याबाबत एक पत्रक जारी केले आहे.
2011 मध्ये स्थापन करण्यात आलेली भारत सरकारच्या नवीन आणि नवीकरणीय ऊर्जा मंत्रालयाची सोलर एनर्जी कॉर्पोरेशन ऑफ इंडिया लिमिटेड ही भारताच्या आंतरराष्ट्रीय वचनबद्धतेच्या पूर्ततेसाठी विविध नवीकरणीय ऊर्जा योजना / प्रकल्पांची प्राथमिक अंमलबजावणी करणारी संस्था आहे. आजपर्यंत, एसईसीआयने 56 GW पेक्षा जास्त क्षमतेच्या अक्षय ऊर्जा  प्रकल्पाची क्षमता प्रदान केली आहे. एसईसीआय स्वतःच्या गुंतवणुकीद्वारे तसेच इतर सार्वजनिक क्षेत्रातील संस्थांसाठी प्रकल्प व्यवस्थापन सल्लागार  म्हणून प्रकल्प उभारण्यात देखील सक्रिय आहे. सोलर एनर्जी कॉर्पोरेशन ऑफ इंडियाला आयसीआरए द्वारे AAA चे सर्वोच्च क्रेडिट रेटिंग मिळाले आहे.
एसईसीआय ने आपल्या सातत्यपूर्ण कामगिरी, गती आणि कामकाजातील लवचिकता या गुणांच्या बळावर अल्प कालावधीत ही कामगिरी केली आहे, असे एसईसीआय च्या व्यवस्थापकीय संचालक सुमन शर्मा यांनी या यशाबद्दल बोलताना सांगितले. "देशातील नवीकरणीय ऊर्जा निर्मिती क्षमतेच्या जलद वाढीमध्ये एसईसीआय ने केंद्रीय भूमिका बजावली आहे आणि देशाच्या हवामान बदल वचनबद्धता, कार्बन उत्सर्जन कमी करण्याच्या धोरणांमध्ये आणि शाश्वत ऊर्जा संक्रमणामध्ये महत्वपूर्ण योगदान दिले आहे." असेही त्यांनी सांगितले. पंतप्रधानांचे 'पंचामृत' लक्ष्य साध्य करण्यासाठी आणि 2030 पर्यंत 500 GW गैर-जीवाश्म इंधन आधारित ऊर्जा निर्मिती क्षमता साध्य करण्यासाठी एसईसीआय च्या वचनबद्धतेची त्यांनी पुष्टी केली.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
दूरसंचार आणि माहिती तंत्रज्ञान मंत्रालय
टपाल कार्यालयांमधून राखी साठी विशेष लिफाफ्यांची विक्री
नवी दिल्ली, 28 जुलै 2022
रक्षा बंधन हा सण 11 ऑगस्ट 2022 रोजी साजरा होणार आहे. या निमित्त टपाल विभागातर्फे नागरिकांसाठी अनेक सेवा पुरवल्या जात आहेत.
रक्षा बंधनासाठी टपाल विभागाने विशेष राखी लिफाफे तयार केले आहेत. टपाल खात्याच्या दिल्ली मंडळाच्या कार्यालयाने उच्च दर्जाच्या राखी लिफाफ्यांच्या विक्रीसाठी दिल्लीतील टपाल कार्यालयांमध्ये विशेष व्यवस्था केली आहे. हे लिफाफे वजनाला हलके, वॉटर प्रूफ, न फाटणारे, मजबूत आणि उत्कृष्ट मुद्रण केलेले आहेत.
या लिफाफ्यांसाठी वापरण्यात आलेला कागद वैशिष्ट्यपूर्ण असून हे लिफाफे पाण्याने खराब होणार नाहीत तसेच ते फाटणार नाहीत. हे राखी विशेष लिफाफे 11 cms × 22cms अशा सोयीस्कर मापाचे असून सहज सील करण्यासाठी पील-ऑफ स्ट्रिप सील यंत्रणेचा वापर केलेले हे लिफाफे आकर्षक डिझाइनमध्ये उपलब्ध आहेत.
या राखी लिफाफ्यांची किंमत देखील 15 रुपये प्रति लिफाफा अशी किफायतशीर आहे. दिल्लीच्या टपाल कार्यालयांमध्ये राखी लिफाफ्यांची विक्री आधीच सुरू झाली आहे.
कृपया तुमच्या जवळच्या मुख्य टपाल कार्यालयात जा आणि राखी लिफाफे खरेदी करा आणि टपाल कार्यालयामधून तुमच्या प्रियजनांना पाठवा.N.Chitale/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
रस्ते वाहतूक आणि महामार्ग मंत्रालय
रस्ते विकास
नवी दिल्ली, 16 मार्च 2020
भारतमाला परियोजनेंतर्गत रस्ते वाहतूक आणि महामार्ग मंत्रालय देशात रस्त्यांचा विकास करत आहे. भारतमाला परियोजनेच्या पहिल्या टप्प्याला आर्थिक बाबींवरील मंत्रिमंडळ समितीने 24 ऑक्टोबर 2017 मध्ये मान्यता दिली आहे.
या अंतर्गत आणि इतर राष्ट्रीय महामार्ग/रस्ते विकास योजनांसाठी वर्ष 2021-22 पर्यंत 6,92,324 कोटी रुपयांची एकूण गुंतवणूक अपेक्षित आहे.
रस्ते वाहतूक आणि महामार्ग मंत्री नितीन गडकरी यांनी आज राज्यसभेत ही माहिती दिली.
B.Gokhale/S.Kakade/P.Malandkar
(Visitor Counter : 147
पेयजल आणि स्वच्छता मंत्रालय
स्वच्छ भारत अभियानाला जपानचे पंतप्रधान शिंजो ॲबे यांचा पाठिंबा
(नवी दिल्ली, 11 ऑक्टोबर 2018
जपानचे पंतप्रधान शिंजो ॲबे यांनी पंतप्रधान नरेंद्र मोदी यांच्या नेतृत्वाखालील स्वच्छ भारत अभियानाला आपल्या सरकारचा पाठिंबा दर्शवला आहे.
आशियामध्ये आरोग्यपूर्ण समाजाचे स्वप्न प्रत्यक्षात साकारण्यासाठी जपान कटिबद्ध असल्याचे सांगत त्यांनी महात्मा गांधी आंतरराष्ट्रीय स्वच्छता परिषदेच्या यशाबद्दल भारताचे अभिनंदन केले आहे. स्वच्छ पाणी मिळवणे आणि प्रसाधन स्थिती सुधारणे ही जगासमोरील प्रमुख आव्हाने असून या परिषदेतील चर्चेमधून यावर उपाययोजना केल्या जातील अशी आशा त्यांनी एका संदेशाद्वारे व्यक्त केली.
N.Sapre/S.Kane/P.Kor